SARL-NUUS SONDAG 25 MAART 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. Vir oudio gaan na www.sarl.org.za, klik op `Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 

BESPREEK NOU VIR DIE SARL NASIONALE KONVENSIE 
LEER VAN PROGRAMMATUUR-GEDEFINIEERDE RADIO 
U LISENSIEGELD IS NOU BETAALBAAR 

BELANGRIKE LISENSIE-INLIGTING 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


BESPREEK NOU VIR DIE SARL NASIONALE KONVENSIE 


Het u al bespreek vir die SARL Nasionale Konvensie? Indien nie, doen dit 
nou. Hier is 'n paar van die hoogtepunte. Ontmoet die plaaslike amateurs 
op Vrydagaand. Sluit aan by n geskiedkundige toer oor hoe Suid-Afrika se 
elektronika-nywerheid in Pinetown begin het en oor die ontwikkeling van enkel- 
syband in SA. Woon die SARL AJV by op Saterdagmêre en leer die middag van 
die bou van BHF- en UHF-antennes en van DX en Logbook of the World: By 
die aandete Saterdag word die toekennings uitgedeel en daar is 'n rede deur dr. 
Andrew Collier van SANSA Space Sciences. Sondagoggend word die verrigtinge 
afgerond deur `n ontspanne ontbyt in die Japannese tuin. Volle besonderhede en 
registrasievorms is beskikbaar op www.sarl.org.za. U gasheer by die konvensie 
is die komitee en lede van die Highway Amateur Radio Club. 


SARL AJV-DOKUMENTASIE 


Die SARL AJV-dokumentasie is nou op www.sarl.org.za, beskikbaar. Die doku- 
mente is ook gepos aan lede vir wie die SARL geen e-posadres het nie. Lede 
met e-posadresse ontvang 'n e-pos met, `n skakel na die dokumente. Die SARL 
het `n hele paar onaflewerbare boodskappe terug ontvang. Indien u nie `n e-pos 
i.v.m. die AJV ontvang het nie, opdateer asseblief u rekord by die SARL deur 
u naam, roepsein, volle posadres en e-posadres te stuur aan admin@sarl.org.za. 


LEER VAN PROGRAMMATUUR-GEDEFINIEERDE RADIO 


Leer omtrent programmatuur-gedefinieerde radio met behulp van die boek “The 
ABC of Software Defined Radio” wat pas deur die ARRL uitgegee is. Hierdie 
boek van 69 bladsye is `n inleiding tot programmatuur-gedefinieerde radio (SDR) 
en digitale seinverwerkings-tegnologie. Met `n gemaklike styl, bied die boek 
'n regstreekse kyk in die tegnologie en lê die fondament vir diegene wat die 
onderwerp op `n meer fundamentele vlak wil verstaan. Met die lees sal u ontdek 
wat die basiese beginsels van SDR is, wat die voordele van die tegnologie is en 
hoe dit in amateurradio aangewend kan word en dit alles met 'n minimum 
van wiskunde. Die boek is beskikbaar by die SA Amateur Ontwikkelingstrust. 
Besoek www.amateurradio.org.za and kies u boeke op die tuisblad. 


Van boeke gepraat, die 2012 ARRL-handboek en die “Antenna Book? is steeds 
beskikbaar op posbestelling. Albei boeke is hardedband-uitgawes. Nog 'n nuwe 
boek beskikbaar op die webwerf is Basic Radio Understanding the Key Build- 
ing Blocks'. Dit is die ideale boek vir die RAE-student wat meer wil weet van 
ontvangers, senders en antennes. 


U LISENSIEGELD IS NOU BETAALBAAR 


OKOSA het begin om lisensieaanslae te pos. The lisensiegelde van R120 word 
op 1 April 2012 betaalbaar. U kan ook vir vyf jaar hernu teen `n verminderde 
bedrag van R501. Die SARL beveel aan dat, sou u nie `n hernuwingskennis- 
gewing ontvang nie, u die lisensiegeld betaal teen die lisensienommer op verlede 
jaar se aanslag en u roepsein. Pos ook die betalingsbewys en u adres aan 
KMashile@icasa.org.za. Dit is vir alle betalings aan OKOSA noodsaaklik dat u 
roepsein as 'n betalingsverwysing gebruik word. Onthou ook om enige posadres- 
of e-posadresveranderings aan admin@sarl.org.za te stuur. 


BELANGRIKE LISENSIE-INLIGTING 


Ongeveer 1 700 roepseine is deur OKOSA as “verval” gemerk. Dit is as gevolg 
van `n skoonmaakproses wat OKOSA gedurende verlede jaar onderneem het. 
Daar is 'n aansienlike aantal roepseine wat “verval” het, maar baie amateurs het 
partykeer ondeurdag toegelaat dat hulle roepseine verval. U mag ook geaffekteer 
wees. As `n voorbeeld is daar 43 opbetaalde SARL-lede wat nie meer oor geldige 
lisensies beskik nie. 


Vir meer inligting word u aangemoedig om www.sarl.org.za te besoek waar meer 
inligting beskikbaar is en waar u kan uitvind wat om te doen. 


RTA DATUMS VIR 2012 AANGEKONDIG Die datums vir die SARL se 
Radiotegnologie in Aksie simposiums is bekend gemaak. Vanjaar se RTIA- 
programme sal van 'n meer praktiese aard wees en is daarop gemik om 
u amateurradio-ervaring te verbeter. Die program sal binne die volgende 
twee weke voltooi word, wat u nog die geleentheid bied om u onderwerp- en 
sprekervoorstelle in te stuur. Het u dit al oorweeg om `n spreker op `n RTA te 
wees? Stuur u voorstelle aan rta@sarl.org.za. 


Die 2012 RTA-datums is: 21 Julie, Durban; 18 Augustus, Kaapstad: 1 Septem- 
ber, Port Elizabeth; and 29 September, Gauteng. 


FREKWENSIEVERANDERING VIR AMATEUR RADIO TODAY 


Vanaf Maandag (mêre) sal die uitsaaifrekwensie vir Amateur Radio Today ve- 
rander. Die 19:30 SAT uitsending sal op 3 230 kHz uitgesaai word. U word 
uitgenooi om ontvangsverslae te stuur aan artoday@sarl.org.za. Die Sondaguit- 
sending om 10:00 SAT sal op 17 570 en 7 205 kHz plaasvind 


“ICE GOAT 1 APRS-BOEI TER SEE AAN DIE KUS VAN ALASKA 


'n Groep oseanografie- and lugvaartkunde-studente van die US Naval Academy? 
het 'n seeboei wat met radio toegerus is, losgelaat om weerstoestande in die 
strawwe arktiese toestande te monitor. Die boei word lTce Goat 1' genoem en 
is geplaas aan die kus van Point Barrow, Alaska. Die boei sal sy seereis begin 
sodra die winterys daar smelt. 


Behalwe die wetenskaplike monitortoerusting dra die boei ook `n APRS-baken 
wat op 145,825 MHZ uitsaai. Die posisiepakette kan herlei word deur die digi- 
herhaler van die Internasionale Ruimtestasie. 


LONDONSE OLIMPIESE HERDENKINGSTASIES AANGEKONDIG 


Verskeie spesiale geleentheid-roepseine sal geaktiveer word om die Olimpiese en 
Paralimpiese spele te vier. Die Londense stasie, 2012L, sal aktief wees vir die 
duur van die spele. Dit is geleë in die historiese Eltham Paleis in suid-oos Londen 
and sal op alle modusse werk op bande van 160 m tot 2 m. Meer inligting is 
beskikbaar op die web by www.2O12L.com. 


Die Walliese stasie 2012W sal werk op alle bande van 160 m tot 23 cm en alle 
modusse insluitende SATV en satelliete. Dit is geleë te Whitmore Baai op Barry 
Eiland. Meer inligting op die web by www.2012W.com. 


2012L en 2012W sal op 27 Julie op die lug kom. Die RSGB is die gebruik van 
die “Inspire' handelsmerk vir hierdie stasies toegestaan. Spesiale @SL-kaarte sal 
beskikbaar wees vir alle stasies waarmee kontak gemaak is. 


WEDSTRYDNUUS 
SARL 80 meter Klubkompetisie, Foon 


Die tweede kompetisie in die reeks sal op Woensdag 28 Maart plaasvind. Dit 
begin om 17:30 UTC and eindig om 18:30 UTC met foonaktiwiteit tussen 3 
603 en 3 650 kHz en tussen 3700 and 3 775 kHz. Enkeloperateur- of multi- 
operateurstasies kan deelneem. 'n RS .-verslag en `n volgnommer wat by 001 
begin word uitgeruil. Een punt per kontak word toegeken en loginskrywings 
moet aan zsdbfn@netactive.co.za voorgelê word by middernag op Woensdag 4 
April. 


KOMPETISIES IN April 


In April sal drie plaaslike kompetisies gehou word. Besonderhede verskyn in die 
dagboek van gebeure. 


SARL-KANTOOR GESLUIT 


Onthou, die SARL se kantoor sal gedurende Maart gesluit wees. Mariska Faasen 
is met vakansie op besoek aan familie oorsee. 'Tussen Henry Chamberlain en 
Francois Botha sal hulle aan e-pos en telefoonboodskappe aandag skenk. Stuur 
asb. e-pos aan die gewone adres nl. admin@sarl.org.za. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteit aan die afneem is noudat 
reuse sonvlek 1 429 weg van die aarde af geroteer het. Dit was pret terwyl dit 
aan die gang was! 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 57. 


A1 die DX-bande van 20 tot 10 m gaan pret wees met die moontlikheid van 
sporadiese 6 m openinge. 


Besoek gerus www.spaceweather.co.za vir meer inligting. 
DAGBOEK VAN GEBEURE 


28 Maart 'Tweede been van SARL 80 meter Klubkompetisie, Foon , 17:30- 
18:30 UTC. 4 April Logstate vir die SARL 80 meter Klubkompetisie, Foon 
moet voor middernag by zs4bfn@netactive.co.za in wees. 5 April - SARL 80 m 
OSO-partytjie 17:00 tot 20:00 UTC. 6-9 April - Western Cape Antigue Wireless 
Association Ekspo naby Stanford, skakel met John, ZS1WJ, op 082 673 53837 
vir meer inligting. 7 April - Herfs RADAR, kompetisie 12:00 tot 18:00 UTC. 14 
April - Herfs ORP Naelloop 12:00 tot 15:00 UTC. 20 - 22 April SARL Konvensie 


in Pinetown. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 17:30 UTC op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Fritz ZS6SF. 


Dankie dat u geluister het, 73. 
/EX 


